CELEX: 22009D0160
Language: hr
Date: 2009-12-04 00:00:00
Title: Odluka Zajedničkog odbora EGP-a br. 160/2009 od 4. prosinca 2009. o izmjeni Protokola 31 uz Sporazum o EGP-u o suradnji u određenim područjima izvan četiriju sloboda

11/Sv. 091
            
            
               HR
            
            
               Službeni list Europske unije
            
            
               294
            
         22009D0160
   
               L 062/67
            
            
               SLUŽBENI LIST EUROPSKE UNIJE
            
            
               04.12.2009.
            
         
      ODLUKA ZAJEDNIČKOG ODBORA EGP-a
   br. 160/2009
   od 4. prosinca 2009.
   o izmjeni Protokola 31 uz Sporazum o EGP-u o suradnji u određenim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum izmijenjen je Odlukom Zajedničkog odbora EGP-a br. 92/2009 od 3. srpnja 2009. (1)
               
            
         
               (2)
            
            
               Primjereno je proširiti suradnju ugovornih stranaka Sporazuma kako bi se uključila Uredba Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (2) kako je izmijenjena uredbama Vijeća (EZ) br. 1643/95 (3), (EZ) br. 1654/2003 (4) i (EZ) br. 1112/2005. (5)
               
            
         
               (3)
            
            
               Protokol 31 uz Sporazum trebalo bi izmijeniti kako bi se omogućila provedba te proširene suradnje od 1. siječnja 2010.,
            
         ODLUČIO JE:
   Članak 1.
   U članak 5. Protokola 31 uz Sporazum dodaje se sljedeći stavak:
   
      
                  „11.
               
               
                  
                              (a)
                           
                           
                              Države EFTA-e u potpunosti sudjeluju u Europskoj agenciji za sigurnost i zdravlje na radu, dalje u tekstu: ‚Agencija’, kako je uspostavljeno sljedećim aktima Zajednice:
                              
                                          —
                                       
                                       
                                          
                                             31994 R 2062: Uredba Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (SL L 216, 20.8.1994., str. 1.), kako je izmijenjena putem:
                                       
                                    
                                          —
                                       
                                       
                                          
                                             31995 R 1643: Uredba Vijeća (EZ) br. 1643/95 od 29. lipnja 1995. (SL L 156, 7.7.1995., str. 1.),
                                       
                                    
                                          —
                                       
                                       
                                          
                                             32003 R 1654: Uredba Vijeća (EZ) br. 1654/2003 od 18. lipnja 2003. (SL L 245, 29.9.2003., str. 38.),
                                       
                                    
                                          —
                                       
                                       
                                          
                                             32005 R 1112: Uredba Vijeća (EZ) br. 1112/2005 od 24. lipnja 2005. (SL L 184, 15.7.2005., str. 5.).
                                       
                                    
                        
                              (b)
                           
                           
                              Države EFTA-e financijski podupiru djelatnosti pod (a) u skladu s člankom 82. stavkom 1. točkom (a) i Protokolom 32 uz Sporazum.
                           
                        
                              (c)
                           
                           
                              Države EFTA-e u potpunosti sudjeluju u Upravnom odboru i u njemu imaju ista prava i obveze kao i države članice EU-a, osim prava glasa.
                           
                        
                              (d)
                           
                           
                              Države EFTA-e u razdoblju od šest mjeseci od stupanja na snagu Odluke Zajedničkog odbora EGP-a br. 160/2009 od 4. prosinca 2009., obavješćuju Agenciju o svim glavnim elementima svojih nacionalnih informacijskih mreža za zdravlje i sigurnost na radu iz članka 4. Uredbe (EZ) br. 2062/94, kako je naknadno izmijenjena.
                           
                        
                              (e)
                           
                           
                              Države EFTA-e tijekom razdoblja utvrđenog u točki (d) imenuju institucije za usklađivanje i/ili prijenos informacija koje na nacionalnoj razini treba proslijediti Agenciji.
                           
                        
                              (f)
                           
                           
                              Države EFTA-e Agenciji priopćuju i imena institucija, osnovanih na njihovu nacionalnom području, koje s Agencijom mogu surađivati u određenim tematskim područjima od posebnog interesa i na taj način djelovati kao tematski centri mreže.
                           
                        
                              (g)
                           
                           
                              U roku tri mjeseca od zaprimanja informacija iz točaka (d), (e) i (f), Upravni odbor pregledava glavne elemente mreže radi uzimanja u obzir sudjelovanja država EFTA-e.
                           
                        
                              (h)
                           
                           
                              Agencija ima pravnu osobnost. U svim državama ugovornih stranaka uživa najširu pravnu i poslovnu sposobnost koju pravnim osobama priznaje nacionalno zakonodavstvo.
                           
                        
                              (i)
                           
                           
                              Države EFTA-e na Agenciju i njezino osoblje primjenjuju Protokol o privilegijama i imunitetima Europskih zajednica.
                           
                        
                              (j)
                           
                           
                              Odstupajući od članka 12. stavka 2. točke (a) Uvjeta zapošljavanja ostalih službenika Europskih zajednica, kako su određeni Uredbom Vijeća (EEZ, Euratom, EZUČ) br. 259/68 (6), državljani država EFTA-e koji uživaju sva građanska prava mogu s direktorom Agencije sklopiti ugovor o zaposlenju.
                           
                        
                              (k)
                           
                           
                              Na temelju članka 79. stavka 3. Sporazuma, na ovaj se stavak primjenjuje dio VII. (Institucionalne odredbe) Sporazuma.
                           
                        
                              (l)
                           
                           
                              Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (7), radi primjene Uredbe (EZ) br. 2062/94, odnosi se također i na sve dokumente Agencije s obzirom na države EFTA-e.
                           
                        
            
   Članak 2.
   Ova Odluka stupa na snagu sljedećeg dana od dana posljednje obavijesti Zajedničkom odboru EGP-a u skladu s člankom 103. stavkom 1. Sporazuma (8).
   Primjenjuje se od 1. siječnja 2010.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 4. prosinca 2009.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 277, 22.10.2009., str. 47.
   
      (2)  SL L 216, 20.8.1994., str. 1.
   
      (3)  SL L 156, 7.7.1995., str. 1.
   
      (4)  SL L 245, 29.9.2003., str. 38.
   
      (5)  SL L 184, 15.7.2005., str. 5.
   
      (6)  SL L 56, 4.3.1968., str. 1.
   
      (7)  SL L 145, 31.5.2001., str. 43.”
   
      (8)  Ustavni zahtjevi navedeni su.